hu en en hu hu hu hu hu hu hu hu hu en hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu en en hu hu en en en hu en en hu en hu
Elkészült az átfogó elemzés a prémium szivarokról - CigarBeaver
Az élet teljesebb egy jó szivar társaságában
Tavaly az Egyesült Államok Élelmiszer- és Gyógyszerügyi Hatósága és az Egyesült Államok Nemzeti Egészségügyi Intézete megbízta a Nemzeti Tudományos, Mérnöki és Orvostudományi Akadémiát, hogy tanulmányozzák a prémium szivarokat. A National Academies 13 amerikai tudósból álló szakértői bizottságot hozott létre, akik 2022. március 10-én 520 oldalas jelentést tettek közzé.
A National Academies jelentése a valaha készült legátfogóbb elemzés a prémium szivarokról. Ezt a jelentést az elkövetkező évtizedekben a prémium szivarok szabályozásának alakítására fogják használni az Egyesült Államokban.
Dr. Steven Teutsch, a National Academies prémium szivarokkal foglalkozó bizottságának elnöke a következőképpen foglalta össze a kutatást: „Mivel a lakosságnak csak egy kis része fogyaszt prémium szivart – és azok közül is túlsúlyban vannak, akik havonta 1-2 szivart fogyasztanak – ezért a szivarozás lakosságot érintő egészségügyi hatásai elenyészőek.”
A National Academies megállapította, hogy az amerikaiak körülbelül 1%-a prémium szivar fogyasztó. A kutatók arra a következtetésre jutottak, hogy a prémium szivarfogyasztók túlnyomó része közép-, és időskorú fehér férfi, tehetősebbek, azaz felsőfokú végzettségűek és jó jövedelműek. Fontos, hogy a kutatók az elmúlt 10 év adatait vizsgálva nem találtak statisztikailag szignifikáns prémium szivarhasználatot a fiatalkorúak körében.
A tipikus amerikai fogyasztó 25 évesen kezd el prémium szivart füstölni, és átlagosan havonta 1-2 alkalommal. Az amerikai fogyasztók mindössze 5%-a napi szivar fogyasztó.
A tanulmány kimutatta, hogy szinte minden prémium szivart speciális szivarüzletekben vagy szivarbárokban vásárolnak. A medián kiskereskedelmi ár 7 dollár, és a fogyasztók 72%-a szálanként vásárol prémium szivart, nem dobozban. A kutatók nem találtak jelentős prémium szivar eladásokat a kisboltokban vagy benzinkutakon, ellentétben más dohánytermékekkel.
A prémium szivarok egészségügyi kockázatai
A National Academies szerint a prémium szivarozás egészségügyi kockázatának mértéke attól függ, hogy a fogyasztó belélegzi/letüdőzi-e a füstöt, továbbá, hogy milyen gyakran fogyaszt prémium szivart.
A kutatók a National Longitudinal Mortality Survey által az elmúlt 26 évben ismertetett adatait vizsgálták, és arról számoltak be, hogy a napi rendszerességgel szivart fogyasztóknál nincs statisztikailag szignifikánsan megnövekedett halálozási kockázat. Ami azt jelenti, hogy a prémium szivarozók és a soha nem dohányzók körében hasonló a rák, a szív és krónikus légzőszervi betegségek, és az asztma gyakorisága. Ez a megállapítás összhangban van az US National Cancer Institute által 1998-ban közölt adatokkal.
Mint minden dohánytermék, a prémium szivarok is tartalmaznak nikotint, ami függőséget okozhat. A tipikus prémium szivarfogyasztó azonban havonta 1-2 prémium szivart szív el, ez a gyakoriság viszont nincs összhangban a függőséggel.
A prémium szivar fogyasztás alacsonyabb egészségügyi kockázatot jelent, mint más dohánytermékek, és ezért más dohánytermékektől eltérően is kell kezelni őket.
A National Academies megvizsgálta, hogy hogyan forgalmazzák és reklámozzák a prémium szivarokat az Egyesült Államokban. A jelentés arra a következtetésre jutott, hogy a prémium szivarokat nem forgalmazzák gyermekek számára.
„A szaklapokban megjelenő cikkek és hirdetések alapján úgy tűnik, hogy a szivaros életmód reklámozásával a magazinok a középkorú és idősebb fehér férfiakat célozzák, olyan témákkal, amelyek a termék magas minőségét hangsúlyozzák; amely magában foglalja az “ezzel járó” luxus életstílust, járműveket, kávét, utazást, valamint a férfiasságot és a sikert.”
Az Egyesült Államokban és más országokban a szabályozó hatóságok azt fontolgatják, hogy előírják a gyártóknak a prémium szivarok tesztelését. Bár a National Academies megállapította, hogy a prémium szivarban lévő dohányt nikotinra és más összetevőkre lehet vizsgálni, a kutatók kifejtették, hogy a prémium szivarfogyasztást nem lehet megbízhatóan tesztelni. Egyszerűen nem léteznek gépek a prémium szivarok tesztelésére, és a cigarettára kifejlesztett vizsgálati rendszerek nem működnek a prémium szivaroknál.
A prémium szivarok meghatározása
A National Academies kutatói ajánlásokat fogalmaztak meg jelentésükben.
Az első ajánlás a prémium szivarok eklatáns meghatározása. A kutatók arra a következtetésre jutottak, hogy értelmezhető különbség van a prémium szivarok és más dohánytermékek között, és a prémium szivarok egységes definíciójának hiánya jelentősen hátráltatta a prémium szivarokkal kapcsolatos kutatásokat.
A prémium szivardefiníciók széles skálájának áttekintése után világos és tömör meghatározást fogadtak el.
A prémium szivar definíciójának ismérvei:
Legalább 50%-ban kell tartalmazni long filler dohányleveleket
Borítólevele csak 100%-ban dohánylevélből készülhet
A szivar minimális súlya 2.72 gramm
Nem tartalmazhat hozzáadott ízanyagokat
Fontos, hogy az akadémia más definíciókkal ellentétben nem határozott meg minimális árat.
A National Academies prémium szivarokról szóló tanulmánya rengeteg olyan információval szolgál, amely az elkövetkező évtizedekben segít a prémium szivarokra vonatkozó politika és szabályozás kialakításában az Egyesült Államokban, amit a későbbiekben Európa is átvehet.
Szivar Teszt – Rocky Patel Decade Robusto
Bolondoknak áll a világ Asylum April Fools 2022
Vélemény, hozzászólás? Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
Szivar Teszt – Meerapfel Square Line O4
Három a kis malt – Bemutatkozik a LAGG Distillery
Habanos fesztivál, központban a Cohiba
Szivar Teszt – Marius Vizer Ronin
Új kezekben a Tormore Distillery
BREAKING NEWS: Az Ian hurrikán lecsapott Kubára
Maya Selva újdonság érkezett
Elindult a C.Gars őszi szivar és whisky aukciója
Bővült az A. J. Fernandez New World termékcsaládja
Már az üzletekben a “fekete” Mi Querida
Hungarian Migrante szivar klub
Copyright © 2022 CigarBeaver.
Proudly powered by WordPress. | Theme: Awaken by ThemezHut.
Mint minden weboldal, a cigarbeaver.hu is használ cookie-kat, hogy kellemesebb felhasználói élményben legyen részed, amikor az oldalunkon jársz. Az “Elfogadom” gomb lenyomásával hozzájárulásodat adod, hogy elfogadod őket, de persze a beállításokat is megnézheted. Cookie beállításokElfogadom
Privacy & Cookies Policy
Ez a weboldal sütik segítségével javítja az Ön böngészési élményét, miközben a weblapon navigál. Ezekből a sütikből a szükség szerint besorolt sütik az Ön böngészőjében tárolódnak, mivel nélkülözhetetlenek a weboldal alapvető funkcióinak működéséhez. Ezenkívül harmadik féltől származó sütiket is használunk, amelyek segítenek nekünk elemezni és megérteni, hogyan használja ezt a weboldalt. Ezeket a sütiket csak az Ön hozzájárulásával tárolja az Ön böngészőjében. Önnek lehetősége van ezeknek a sütiknek a letiltására is. Ezeknek a sütiknek a letiltása azonban hatással lehet a böngészési élményre.
A szükséges sütik nélkülözhetetlenek a webhely megfelelő működéséhez. Ez a kategória csak azokat a sütiket tartalmazza, amelyek biztosítják a weboldal alapvető funkcióit és biztonsági jellemzőit. Ezek a sütik nem tárolnak semmilyen személyes információt.
Azokat a sütiket, amelyek nem feltétlenül szükségesek a weboldal működéséhez, és amelyeket kifejezetten a felhasználói személyes adatok gyűjtésére használnak elemzésen, hirdetéseken és más beágyazott tartalmakon keresztül, nem szükséges sütiknek nevezik. A sütik weboldalán történő futtatása előtt kötelező beszerezni a felhasználó hozzájárulását.
CigarBeaver Elmúltál már 18 éves? IGEN NEM